Document ID: 32008R0417

ΚΑΝΟΝΙΣΜΌΣ (ΕΚ) αριθ. 417/2008 ΤΗΣ ΕΠΙΤΡΟΠΉΣ
της 8ης Μαΐου 2008
για την τροποποίηση των παραρτημάτων I και II του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 510/2006 του Συμβουλίου της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 1 παράγραφος 1 τρίτο εδάφιο,
Εκτιμώντας τα ακόλουθα:
(1)
Το αλάτι είναι ένα σημαντικό είδος διατροφής του οποίου τα χαρακτηριστικά εθξαρτώνται άμεσα από τον τόπο και τις μεθόδους παραγωγής του. Η παραγωγή αλατιού συμβάλλει στην οικονομική και κοινωνική ανάπτυξη πολλών περιοχών.
(2)
Το βαμβάκι είναι ένα γεωργικο προϊόν που έχει μεγάλη σημασία για ορισμένες περιοχές. Η επέκταση του πεδίου εφαρμογής του κανονισμού (ΕΚ) αριθ. 510/2006 προς το βαμβάκι θα δημιουργούσε νέες δυνατότητες βελτίωσης της εικόνας και αύξησης της χρήσης του βαμβακιού.
(3)
Προς ικανοποίηση των αιτημάτων ορισμένων παραγωγών και επιχειρηματιών, για τους οποίους η παραγωγή αλατιού και βαμβακιού αποτελεί μία από τις βασικές πηγές εισοδήματος, πρέπει να περιληφθούν αυτά τα προϊόντα στα παραρτήματα I και II του κανονισμού (ΕΚ) αριθ. 510/2006. Η προσθήκη αυτή δεν τροποποιεί τον ουσιαστικό γεωργικό χαρακτήρα των προϊόντων που προβλέπονται από τον κανονισμό (ΕΚ) αριθ. 510/2006.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής προστατευόμενων γεωγραφικών ενδείξεων και ονομασιών προέλευσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 510/2006 τροποποιείται ως εξής:
1.
Στο παράρτημα I προστίθεται η ακόλουθη περίπτωση:
«-
αλάτι»
2.
Στο παράρτημα ΙΙ προστίθεται η ακόλουθη περίπτωση:
«-
βαμβάκι»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαΐου 2008.

Labels: 3
17
14
6